Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Мијалче Стојанов со службена легитимација број 0008, Блага Челева со службена легитимација број 0007 и Елена Јанчева со лиценца за инспектор со сериски број 49192007, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Радовиш со седиште на ул.22 Октомври бб,, Радовиш застапуван од ВД Директорот Александар Филев и со Записник ИП1 број 16- 404 од 14.10.2021 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019,302/2020, 311/2020 и 163/2021) го донесе следното

**Р Е Ш Е Н И Е**

Се наредува на Александар Филев, ВД Директор на ЈУ Меѓуопштински центар за социјална работа Радовиш (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за првда за децата, Законот за семејството, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Се задолжува, Центарот пред почетокот на водење на Регистарот за примени известувања за деца и малолетници во ризик, на првата страна во десниот долен агол, да ги забележува вкупниот број на страници, да се заверува од страна на овластеното лице кое го обележува бројот на страницата на регистарот и да го заклучува регистарот секоја година со забелешка за редниот број на последниот упис со печат и потпис, согласно член 24 став 6 од Законот за правда за децата и член 3 став 3 и член 6 , од Правилникот за формата и содржината и начинот на водење на регистарот за примени известувања за деца и малолетници во ризик (,,Службен весник на Република Македонија,, број 136/2008).

**Рокот за извршување на изречената инспекциски мерка изнесува 20 дена од приемот на решението.**

2. Се задолжува, Центарот по приемот на известувањето или друго сознание за деца и малолетници во ризик, во рок од 15 дена да го повикува на разговор детето, неговииот родител или родителите, односно старател или старателите за утврдување на фактичките околности на конкретниот настан или состојба на ризик, согласно член 25 став 1 од Законот за првада за децата.

**Рокот за извршување на изречената инспекциски мерка од денот на приемот на решението и постојано.**

3. Се задолжува, Центарот да изврши усогласување со законските одредби и наместо да изготвува План за индивидуална работа со корисникот на социјални услуги, да изготвува План со мерки и активности за индивидуална работа со детето и родителот или родителите, односно старателот или старателите, согласно член 27 од Законот за правда за децата**.**

**Рок за извршување на изречената инспекциска мерка од денот на приемот на решението и постојано.**

4. Се задолжува, Центарот Во случај на покренување на постапка од доверлив карактер за утврдување на фактичките околности на конкретниот настан или состојба на ризик, разговорот со детето во ризик, неговите родители/или/от, односно старатели/или/от, да го води во присуство на стручен тим составен од педагог, социјален работник, психолог и дипломиран правник, согласно член 25 став 2 од Законот за правда за децата**.**

**Рок за извршување на изречената инспекциска мерка од денот на приемот на решението и постојано.**

5. Во предметите: на Н.Н број 08-211 од 31.05.2021 година, како дете во ризик кое со своето дејствие извршило кривично дело,, Тешка телесна повреда,, за кое судот му изрекол воспитна мерка Засилен надзор од страна на центарот и на Н.Н број 08-12 од 11.01.2021 година, како дете во ризик кое со своето дејствие извршило кривично дело,, Тешка кражба,, за кое судот му изрекол воспитна мерка Засилен надзор од страна на родителите, Центарот да посредува меѓу детето во ризик и неговите родители и оштетениот, заради заемно помирување и ветување дека нема да се повтори делото и за враќање на имотната корист или надоместување на предизвиканата штета, согласно член 30 од Законот за правда за децата.

**Рокот за извршување на изречената инспекциски мерка изнесува 40 дена од приемот на решението и постојано.**

6. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

7. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторите за социјална заштита, Мијалче Стојанов со службена легитимација број 0008, Блага Челева со службена легитимација број 0007 и Елена Јанчева со лиценца за инспектор со сериски број 49192007, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Радовиш со седиште на ул.22 Октомври бб,, Радовиш застапуван од ВД Директорот Александар Филев и составија Записник бр.16-404 од 14.10.2021 година, во кој се констатирани недостатоци и неправилности во предметите на деца и малолетници во ризик.

Фактичката состојба е утврдена врз основа на увид во списите во предметите на деца и малолетници во ризик.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Жалбата се таксира со 250,00 денари административни таксени марки и се поднесува во два примероци.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-404 од 14.10.2021 година .

Инспектори за социјална заштита:

Мијалче Стојанов

Блага Челева

Елена Јанчева